मेले में झुला लगाते समय मजदूर करंट से झुलसा
जांजगीर-चांपा | मसीही मेला मालखरौदा में झुला लगाते समय शुक्रवार को एक मजदूर करंट की चपेट में आकर झुलस गया। उसे इलाज के लिए सामुदायिक स्वास्थ्य केंद्र मालखरौदा में भर्ती किया गया है। मालखरौदा में क्रिसमस के अवसर पर विशेष मेला का आयोजन किया जाता है। यह मेला शुक्रवार से शुरू हुआ।
मेले में लोगांे के मनोरंजन के लिए विभिन्न प्रकार के झूले लगाए जाते हैं। इस वर्ष यहां मौत कुआं भी आया हुआ है। शुक्रवार को मौत कुआं को प्रारंभ करने के लिए फिटिंग किया जा रहा था। इस कार्य में झारखंड के ग्राम मोहगांव का मजदूर युवक मोहम्मद इमरान (18 वर्ष) पिता जोया अंसारी भी लगा हुआ था। मजदूर कुआं बनाने के लिए लकड़ी के पटिया को लगाने का काम कर रहे थे। इस दौरान लोहे का राड ऊपर से गुजरे हाइटेंशन तार से टकरा गया। जिससे युवक करंट की चपेट में आकर झुलस गया। उसे लोगों की मदद से सामुदायिक स्वास्थ्य केंद्र मालखरौदा में भर्ती किया गया। जहां उसका इलाज किया जा रहा है।
hin_Deva hin_Deva hin_Deva